text: Oyunçu vaxt keçdikcə restoranda əvvəllər baş vermiş qorxunc hadisələrlə bağlı məlumat əldə edir. Səsli mesajın birində "87-ci ilin dişləməsi" () adlı faciəvi hadisədən bəhs olunur. Bu səsdə animatronikin kiminsə başını qopardığı qorxunc hadisədən danışılır. Kamera görüntüləri vasitəsilə ortaya çıxan qəzet parçaları restoranda baş vermiş digər qorxunc hadisəyə nəzər salır. Bu qəzetdə beş günahsız uşağı aldadıb otağa çəkən və onların həyatına son qoyan şəxs haqqında məlumatlar yazılıb. Cinayəti törədən şəxs saxlanılsa da, qətlə yetirilmiş uşaqların meyitini tapmaq mümkün olmayıb. Bir müddət sonra restoranda yemək yeyən müştərilər oradakı animatroniklərin pis qoxular yaydığından şikayətləniblər, onlar robotların gözlərindən və ağızlarından qan axdığını bildiriblər.